Aisypos z Élidy

Aisypos (Aisypos) bol olympijský víťaz v jazdeckých pretekoch pravdepodobne v roku 400 pred Kr.Mark Golden, Sport in the Ancient World from A to Z, str.166.Pausanias, Periégésis tés Hellados, 6,2,8.

Aisypos, syn olympijského víťaza Timóna z Élidy, bol na 95. hrách v Olympii korunovaný olivovým vencom za víťaztvo v jazdeckých pretekoch. Na olympijských hrách dostihy (kelés) ako súťažnú disciplínu predstavili divákom po prvýkrát v roku 648 pred Kr. Pretekári na hrách boli väčšinou námezdní, len zriedkavo súťažili majitelia koní osobne. Olympijský veniec si ale vždy odniesol len majiteľ koňa.

Sochy Aisypa a Timóna stáli kedysi v olympijkej Altide. Ešte nezničené ich videl v druhom storočí grécky cestovateľ Pausanias, ktorý o tom uvádza: „V Altide je umiestnený vedľa Timosthenovej sochy Timón a Timónov syn Aisypos, dieťa sediace na koni. Chlapec bol totiž tiež víťaz, a to s pretekárskym koňom a Timón bol vyhlásený za víťaza v jazde s vozom. Timónovi a jeho synovi vytvoril sochy Daidalos zo Sikyónu, ktorý taktiež zhotovil Éliďanom víťazný tropaion z lakedaimonskej bitky v Altide.“

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier jazdeckých pretekov na koni
Kategória:Starovekí športovci z Élidy